Vrystaat-botsing eis ses lewensArgieffoto: ER24 Pieter Rossouw, woordvoerder van ER24, het gesê die botsing het laataand op die R37 gebeur toe twee motors reg van voor gebots het. “Een van die motors het na bewering uitgeswaai in die aankomende baan in en die ander voertuig reg van voor getref,” het Rossouw gesê. “Toe paramedici by die toneel opdaag, was ses mense op die toneel dood, maar een van die insittendes, ŉ swanger vrou, het die ongeluk oorleef.” Sy is per ambulans na ŉ hospitaal in Sasolburg geneem. Volgens Rossouw was ŉ sewejarige seun en 14-jarige meisie onder die oorledenes. Die polisie was op die toneel om die ongeluk te ondersoek.